Christian Atsu

**Christian Atsu Twasam** (dem born am 10 January 1992 -  he die 6 February 2023) be Ghanaian professional footballer wey rock give Saudi Professional League club Al-Raed den de Ghana national team. He play as winger, although he san deploy as attacking midfielder.

He start ein career plus Porto, san spend season on loan for Rio Ave. For 2013 insyd, Chelsea sign am for £3.5 million, wey dem loan am give Vitesse Arnhem, Everton, AFC Bournemouth den Málaga. After he spend de 2016–17 season on loan for Newcastle United, he finii permanent transfer for de club for May 2017 insyd.

Full international plus over 30 caps since ein debut, Atsu represent Ghana for de 2014 FIFA World Cup den two Africa Cup of Nations tournaments. He help de team finish as runners-up for de 2015 Africa Cup of Nations, wey he chop Player of de Tournament den Goal of de Tournament.

## Ein early life
Dem born Atsu for Ada Foah, Greater Accra Region insyd. He chop some of ein education for Feyenoord Football Academy for Gomoa Fetteh, for Central Region, Ghana, wey later attend West African Football Academy for Sogakope for Volta Region for Ghana insyd. He den move go join Cheetah FC club, wey dey base for Kasoa insyd.

## Ein life matter
Atsu be devout Christian wey dey share Bible verses for social media top. *The Guardian* obituary writer Louise Taylor describe am as "a true Christian in every sense of the word", na he be active for charity insyd, na he be ambassador give Arms Around the Child, organization wey dey support disadvantaged kiddies; he san so bia thousands of pounds wey be bail money make dem take free Ghanaians wey dem jail sake of dem steal cho.

Atsu marry author Marie-Claire Rupio wey dem get two sons den daughter.

## Ein Career statistics

### Club

* Dem dey include Taça de Portugal, KNVB Cup, FA Cup, Turkish Cup
* Dem dey include Taça da Liga, EFL Cup
* Appearances for UEFA Champions League insyd
* Appearances for UEFA Europa League insyd

### International

: *Scores den results list Ghana ein goal tally first, score column dey indicate score after each Atsu ein goal*. Sum sources dey credit Atsu plus he score goal against Lesotho for 16 June 2013, but FIFA credit am give John Boye.

## Honors
**Porto Youth**

* Blue Stars/FIFA Youth Cup: 2011

**Porto**

* Primeira Liga: 2012–13
* Supertaça Cândido de Oliveira: 2012
**Newcastle United**

* EFL Championship: 2016–17
**Ghana**

* Africa Cup of Nations runner-up: 2015
**Individual**

* Blue Stars/FIFA Youth Cup Golden Ball: 2011

* Vitesse Player of the Year: 2013–14
* Africa Cup of Nations Player of de Tournament: 2015
* Africa Cup of Nations Team of de Tournament: 2015, 2017
* Africa Cup of Nations Goal of de Tournament: 2015
* Dragão de Ouro – Young Athlete of de Year: 2011
* Cyrille Regis Players Award: 2018

## References



## External links

* Christian Atsu at FIFA (archived)
* Christian Atsu at UEFA
* Christian Atsu at de Turkish Football Federation
* Christian Atsu at ESPN FC
* Christian Atsu at FootballDatabase.eu
* Christian Atsu at L'Équipe (insyd French)
* Christian Atsu at National-Football-Teams.com
* Christian Atsu at Soccerbase.com
* Christian Atsu at Soccerway.com
* Christian Atsu at WorldFootball.net
* Christian Atsu at *Voetbal International* (insyd Dutch)